Δήμος Ανατολικού Ολύμπου

Ο Δήμος Ανατολικού Ολύμπου του Νομού Πιερίας με έδρα τη Λεπτοκαρυά, ήταν δήμος που συστάθηκε με το σχέδιο Καποδίστριας. Ήταν ο νοτιότερος δήμος του νομού και αποτελούσε το σύνορο μεταξύ των περιφερειών της Μακεδονίας και της Θεσσαλίας. Συνόρευε βόρεια με τον Δήμο Λιτοχώρου, νότια με τον Νομό Λαρίσης, ενώ ανατολικά βρεχόταν από τον Θερμαϊκό Κόλπο. Με την εφαρμογή του σχεδίου Καλλικράτης εντάχθηκε στον Δήμο Δίου - Ολύμπου.

 Στον δήμο περιλαμβάνονταν τα παρακάτω δημοτικά διαμερίσματα και οικισμοί: Δ.δ. Λεπτοκαρυάς -- η Λεπτοκαρυά [ 4.225 ] Δ.δ. Παντελεήμονος [ 1.187 ] ο Παντελεήμων [ 34 ] ο Νέος Παντελεήμων [ 861 ] η Παραλία Παντελεήμονος [ 292 ] Δ.δ. Πλαταμώνος -- ο Πλαταμών [ 2.197 ] Δ.δ. Πόρων [ 741 ] οι Νέοι Πόροι [ 691 ] ο Άγιος Δημήτριος [ 29 ] οι Πόροι [ 21 ] Δ.δ. Σκοτίνης [ 1.024 ] η Σκοτίνα [ 957 ] η Άνω Σκοτίνα [ 0 ] η Παραλία Σκοτίνης [ 67 ] Είναι εύκολα προσβάσιμος είτε με αυτοκίνητο, είτε με τρένο, με 2 σταθμούς του ΟΣΕ (Νέων Πόρων και Λεπτοκαρύας). Πληθυσμιακά και λόγω ζήτησης το θέρος, καθίσταται αναγκαία η επαναλειτουργία του τραίνου από Νέους Πόρους σε Πλαταμώνα, που το 2002 είχε καθημερινώς 4 δρομολόγια προς Θεσσαλονίκη, Λάρισα και Αθήνα. Ο πληθυσμός του δήμου ανέρχεται σε 9.374 κατοίκους. Στον δήμο υπάρχουν τράπεζες, ταχυδρομείο, 2 αστυνομικά τμήματα, γήπεδα ποδοσφαίρου, καθώς και 2 γυμνάσια και ένα λύκειο. Ο Δήμος Ανατολικού Ολύμπου έχει καθαρές παραλίες σε όλο το μήκος του και πλούσια σε βλάστηση δάση. Σε αυτόν δεσπόζει το μυθικό και ψηλότερο βουνό της Ελλάδος, ο Όλυμπος. Επίσης στο δήμο βρίσκεται, πάνω στον άξονα της Εθνικής Οδού Αθηνών-Θεσσαλονίκης, το καλοδιατηρημένο Κάστρο του Πλαταμώνα. Το κάστρο χτίστηκε από τους Ενετούς το 1204 απέναντι από το Νέο Παντελεήμονα, πάνω σε έναν μικρό λόφο, στους πρόποδες του Ολύμπου. Οι παραλίες του δήμου, βραβευμένες με τη γαλάζια σημαία της Ευρωπαϊκής Ένωσης, προσελκύουν εκατοντάδες χιλιάδες τουρίστες κάθε χρόνο, είτε Έλληνες είτε ξένους. Επίσης ένας σημαντικός λόγος για να επισκεφθεί κάποιος τον δήμο, είναι τα πλούσια αρχαιολογικά ευρήματα που έχουν κατά καιρούς ανακαλυφθεί στην περιοχή. Εικάζεται ότι εκεί υπήρχαν και άνθησαν οι αρχαίες πόλεις Ηρακλεία και Λειβύθρα. Υπάρχουν επίσης και οι παραδοσιακοί οικισμοί της παλαιάς Σκοτίνας ,του παλαιού Παντελεήμονα και των παλαιών Πόρων. Ο Παλαιός Παντελεήμων, σε υψόμετρο 700 μ., συγκροτείται κυρίως από παραδοσιακά και από ετοιμόρροπα σπίτια. Υπάρχουν δεκάδες εστιατόρια και αναψυκτήρια καθώς και παραδοσιακοί ξενώνες με πάνω από 150 κλίνες. Ο Παλαιός Παντελεήμων είναι από τους πρώτους οικισμούς της Ελλάδος που χαρακτηρίστηκαν παραδοσιακοί από την Ευρωπαϊκή Ένωση. Για φαγητο συνήθως οι τουρίστες επισκεπονται την πλατεία του νέου παντελεήμονα, αφού φημίζεται για την ποικιλία γεύσεων κ τον παραδοσιακό τους άρωμα. Μια μεγάλη πλατεία, με ταβέρνες γύρω γύρω είναι ίσως ο πιο ιδανικός τόπος για ξεκούραση και φαγητό. Απίστευτη θέα στο κάστρο, στον Όλυμπο κ στη θάλασσα συνδιαζει την ομορφιά κ την γεύση, με την χαρικλεια να ξεχωρίζει. Ο Πλαταμών, η Παραλία Παντελεήμονος, οι Νέοι Πόροι, η Παραλία Σκοτίνης και η Λεπτοκαρυά διαθέτουν επαρκή καταλύματα: υπερπολυτελή ξενοδοχεία, ενοικιαζόμενα δωμάτια και κάμπινγκ. Για τους επισκέπτες που θέλουν να μυηθούν στη γεωλογία του Ολύμπου και να ζήσουν έναν άλλο τύπο μουσειακής εμπειρίας λειτουργεί από το καλοκαίρι του 2013 το Μουσείο Γεωλογικής Ιστορίας Ολύμπου. Έδρα του μουσείου είναι η Λεπτοκαρυά. Ο δήμος δημιουργήθηκε μέσω του Σχεδίου «Καποδίστρια» ύστερα από τη συγχώνευση 5 κοινοτήτων: της Λεπτοκαρυάς, της Σκοτίνας, του Νέου Παντελεήμονος, του Πλαταμώνος και των Νέων Πόρων. Από το 1999 ως την συνένωση του δήμου στον καλλικρατικό δήμο Δίου-Ολύμπου, στο αξίωμα υπηρέτησαν: 1999-2003 Δημήτριος Βράνος (1947-8 Απριλίου 2013) [ο πρώτος δήμαρχος] 2003-2007 Ιωάννης Τσαρούχας 2007-31 Δεκεμβρίου 2010 Αστέριος Χονδρόπουλος (ο τελευταίος δήμαρχος) Ιστότοπος του Δήμου Ανατολικού Ολύμπου Φωτογραφίες του Δήμου Ανατολικού Ολύμπου Ο Δήμος Ανατολικού Ολύμπου στο internet Παρουσίαση του Δήμου Ιστότοπος για τη Λεπτοκαρυά Μουσειακός Σιδηρόδρομος Πλαταμώνα - Φωτογραφίες Η διοικητική διαίρεση του δήμου Σιδηρόδρομος Ακτής Πλαταμώνα Πιερίας